cyanic-selkie/wikianc huggingface dataset:
იქს-ადამიანები: უკანასკნელი ბრძოლა
სქოლიო
კატეგორია:ამერიკული ფილმები კატეგორია:იქს-ადამიანები (ფილმების სერია) კატეგორია:2006 წლის ფილმები
მარია ბელო
მარია ბელო (Maria Bello; დ. 1967, 18 აპრილი, პენსილვანია) — ამერიკელი მსახიობი და მწერალი. მისი ფილმების როლებია: მუდმივი Permanent Midnight (1998), Coyote Ugly (2000), Payback (1999),  The Cooler (2003), A History of Violence (2005), The Mummy:Tomb of the Dragon Emperor (2008), Grown Ups (2010), Prisoners (2013) და Lights Out (2016). ტელევიზიით, ბელო გამოჩნდა ექიმ ანა დელ ამიკოს როლში სამედიცინო დრამაში ER (1997–1998), სხვა მთავარ როლებთან ერთად, მათ შორის ლუსი რობინსის როლებში, სერიალში Touch. 2013 წელს, მიშელ მაკბრაიდის როლში სერიალის Goliath-ის პირველ სეზონში 2016 წელს და 2017 წლიდან 2021 წლამდე, როგორც სპეციალური აგენტი ჟაკლინ "ჯეკ" სლოუნი სერიალში NCIS.
ბაჯი
ბაჯი — სოფელი საქართველოში, რაჭა-ლეჩხუმისა და ქვემო სვანეთის მხარის ამბროლაურის მუნიციპალიტეტში (ღადიშის თემი), მდებარეობს რაჭის ქედის ჩრდილოეთ კალთაზე, მდინარე რიონის მარცხენა მხარეს. ზღვის დონიდან 620 მეტრი, ამბროლაურიდან 22 კილომეტრი. სოფელში დაიბადა ინჟინერ-გეოლოგი ირაკლი კვიკვიძე.
მარია ბელო
ადრეული ცხოვრება
ბელო დაიბადა ნორისთაუნში, პენსილვანია. მისი მამა არის იტალიელი ამერიკელი, ფესვებით მონტელადან, იტალიიდან, ხოლო დედამისი პოლონელი ამერიკელია. ის გაიზარდა მუშათა კლასის, კათოლიკურ ოჯახში და დაამთავრა არქიეპისკოპოსი ჯონ კეროლის საშუალო სკოლა, პენსილვანიაშუ. მან დაამთავრა პოლიტიკური მეცნიერებები ვილანოვას უნივერსიტეტში. სკოლის დამთავრების შემდეგ ბელომ თავისი სამსახიობო უნარები ნიუ-იორკის თეატრალურ სპექტაკლებში გააუმჯობესა.
ბაჯი
დემოგრაფია
2014 წლის აღწერის მონაცემებით სოფელში ცხოვრობს 109 ადამიანი.
მარია ბელო
კარიერა
ბელოს ადრეული სატელევიზიო გამოსვლები მოიცავს ეპიზოდებს The Commish (1991), Due South (1994), Nowhere Man (1995), Misery Loves Company (1995) და ER (1997–1998). მან ამ ყველაფერს მიაღწია მას შემდეგ, რაც მას გადასცეს ქალბატონი სმიტის როლი სატელევიზიო ჯაშუშურ შოუში Mr. & Mrs. Smith, თუმცა შოუ გაუქმდა რვა კვირის შემდეგ. შემდეგ ის გამოჩნდა ER-ის მესამე სეზონის ბოლო სამ ეპიზოდში, როგორც პედიატრი დოქტორი ანა დელ ამიკო და იყო მსახიობების რეგულარული წევრი სამედიცინო დრამის მეოთხე სეზონის განმავლობაში.
ბაჯი
სქოლიო
კატეგორია:ამბროლაურის მუნიციპალიტეტის სოფლები
მარია ბელო
კარიერა
2010 წელს, ბელომ ითამაშა ორ ეპიზოდში Law & Order: Special Victims Unit. მომდევნო წელს მან ითამაშა სერიალში Prime Suspect, რომელიც გაუქმდა 13 ეპიზოდის შემდეგ. 2011 წელს იგი გახდა CQ Matrix Company-ის დამფუძნებელი საბჭოს წევრი, კომპანია, რომელიც შექმნა მისმა მაშინდელმა პარტნიორმა, Clare Munn-მა, რათა დაეხმარა კლიენტებს მიაღწიონ "transformative living and the power of intelligent exchange" მათი კომუნიკაციის კოეფიციენტის გაზრდით. 2014 წელს მან ითამაშა ფრენკ გრილოს გვერდით ჯეიმზ უანის მიერ წარმოებულ თრილერში Demonic.
პირადი ცხოვრება
ბელოს ჰყავს ვაჟი ჯექსონი ყოფილ შეყვარებულთან, დენ მაკდერმოტთან. 2013 წლის ნოემბერში მან დაწერა წიგნი ერთსქესიანი ურთიერთობის შესახებ მის მაშინდელ პარტნიორთან, კლერ მუნთან. წიგნი გამოაქვეყნა, Whatever...Love Is Love: Questioning the Labels We Give Ourselves (Dey Street Books, 2015 წლის 28 აპრილი).
2020 წლის თებერვალში, ოსკარის 92-ე დაჯილდოების ცერემონიაზე წყვილის პირველ საჯარო გამოსვლისას, ბელომ გამოაცხადა, რომ იგი და შეფ-მზარეული დომინიკ კრენი დაინიშნენ 2019 წლის 29 დეკემბერს, საფრანგეთში, პარიზში შვებულების დროს.
სქოლიო
კატეგორია:დაბადებული 1967 კატეგორია:დაბადებული 18 აპრილი კატეგორია:ამერიკელი მსახიობები კატეგორია:XX საუკუნის ამერიკელი ქალი მსახიობები კატეგორია:XXI საუკუნის ამერიკელი ქალი მსახიობები კატეგორია:ამერიკელი ქალი კინომსახიობები კატეგორია:ამერიკელი ტელემსახიობი ქალები კატეგორია:ლგბტ ქალი მსახიობები
ოკიჩობის ტბა
ოკიჩობის ტბა (Lake Okeechobee; სახელწოდება წარმოსდგება: oki (წყალი) და chubi (დიდი), ე.ი. „დიდი წყალი“) — მტკნარი ტბა აშშ-ის სამხრეთ ატლანტიკურ რეგიონში, ფლორიდის შტატში. აშშ-ში ფართობით მტკნარ ტბებს შორის 7 ადგილზეა. მდებარეობს ზღვის დონიდან დაახლოებით 4-5 მ სიმაღლეზე. ზედაპირის ფართობი 1,900 კმ², მაქსიმალური სიღრმე 3,7 მ. არის პატარა კუნძულები, რომელთაგან უდიდესია კრიმერი. მოქცეულია მცირე სიღრმის ქვაბულში, რომელიც ამოვსებულია თიხებითა და კირქვებით. ტბასთან განვითარებულია ტრიპიკული ეკორეგიონი, ე.წ. ევერგლეიდსი, რომლის გარკვეული ნაწილი ამოშრობილია და ათვისებულია სოფლის მეურნეობისთვის. მოჰყავთ შაქრის ლერწამი.
დაახლოებით 6,000 წლის წინ ქვაბული დამშრალი იყო. ზღვის დონის აწევას მოჰყვა გრუნტის წლების ამოწევა და შედეგად მოიმატა ნალექიანობამ. 6,000-4,000 წლის წინ წყალ-ჭაობური ტერიტორიები წარმოიქმნა დღევანდელი ქვაბულის დიდ ნაწილში, რომელსაც თან სდევდა ტორფის წარმოქმნა. საზრდოობს მდინარე კისიმის წყლით, რომელიც ტბას დაახლოებით ჩრდილოეთ ნაწილში ჩაერთვის. ტბაში ბინადრობს თევზი. მიმდინარეობს თევზის რეწვა. ძირითადად იჭერენ ქორჭილას, იშვიათად ქარიყლაპიას.
1926 წელს ოკიჩობის ტბის რაიონში დაფიქსირდა უძლიერესი ქარიშხალი, რომელმაც იმსხვერპლა დაახლოებით 300 ადამინის სიცოცხლე. ორი წლის შემდეგ, ოკიჩობის ქარიშხლის დროს დაიღუპა ათასობით ადამიანი. წითელი ჯვრის განცხადებით, სტიქიურ უბედურებას შეეწირა 1836 ადამიანი, თუმცა 2003 წელს გარდაცვლილთა რაოდენობა ხელახლა შეფასდა, რომლის მიხედვით კატასტროფას შეეწირა არა ნაკლებ 2500 ადამიანის სიცოცხლე. ორივე შემთხვევაში კატასტროფა გამოწვეული იყო შტორმული მოქცევების გამო. ტბის ირგვლივ გაშენებულია ჯებირები.
სქოლიო
კატეგორია:აშშ-ის ტბები
ევრიტანია
ევრიტანია (Ευρυτανία) — ნომი საბერძნეთში, ცენტრალური საბერძნეთის რეგიონში, ევრიტანია ერთ-ერთი მეჩხრად დასახლებული ნომია საბერძნეთში. ნომის დედაქალაქია — კარპენისიონი.
მუნიციპალიტეტები
პერიფერიული ერთეული ევრიტანია იყოფა 2 მუნიციპალიტეტად. მარცხნივ|70 პქ
რესურსები ინტერნეტში
კატეგორია:საბერძნეთის ნომები
Camponotus ovaticeps
Camponotus ovaticeps — ფეხსახსრიანთა ტიპის მწერთა კლასის ჭიანჭველასებრთა ერთ-ერთი ნაირსახეობა.
სქოლიო
კატეგორია:Camponotus
2015
გარდაიცვალნენ
ძირითადი სტატია: 2015 წელს გარდაცვლილების სია
მეცნიერება და ტექნოლოგია ინდონეზიაში
მეცნიერება და ტექნოლოგია ინდონეზიაში— ინდონეზია არ შედის წამყვანი ქვეყნების რიცხვში მეცნიერებისა და ტექნიკის სფეროში, თუმცა მრავალი მაგალითი არსებობს ინდონეზიელთა სამეცნიერო-ტექნიკური მიღწევებისა და განვითარების. მიუხედავად იმისა, რომ ინდონეზია განვითარებადი ქვეყანაა, იგი ერთ-ერთია იმ მცირე ქვეყნებს შორის, რომელსაც აქვს მიღწევები კოსმოსურ ტექნოლოგიებში. რესპუბლიკის მეცნიერებისა და ტექნოლოგიების სამინისტრო ოფიციალური ორგანოა, რომელიც პასუხისმგებელია ქვეყანაში მეცნიერებისა და ტექნოლოგიების განვითარებაზე. ქვეყანაში სამეცნიერო და კვლევითი სამთავრობო სააგენტოა ინდონეზიის მეცნიერებათა ინსტიტუტი (ინდონეზ.: Lembaga Ilmu Pengetahuan Indonesia ან LIPI). იგი შედგება 47 კვლევითი ცენტრისგან, სხვადასხვა დარგში, სოციალური მეცნიერებიდან  საბუნებისმეტყველო მეცნიერებამდე. 2010 წელს, ინდონეზიის მთავრობამ გამოყო 1.9 ტრილიონი რუპია (დაახლოებით 205 მილიონი აშშ დოლარი) კვლევისა და განვითარებისათვის -—მთლიანი სამთავრობო ხარჯების 1% -ზე ნაკლები.
ისტორია
მინი|"პინისის" ნავი ინდონეზიის ეკონომიკის საფუძველია საპლანტაციო მეურნეობა და განსაკუთრებით სასოფლო-სამეურნეო და მინერალური ნედლეულის დამუშავება. მთავარი კულტურაა და სამომხმარებლო მნიშვნელობა აქვს ბრინჯს, რომლის 60%-ზე მეტს კუნძულები იავა და მადურა იძლევიან. ინდონეზია, ისევე როგორც სამხრეთ-აღმოსავლეთ აზიის სხვა ქვეყნები, ცნობილია ბრინჯის მოყვანის დატერასების მეთოდის გამოყენებით. კუნძულებზე შემუშავებულია წყლის რესურსების მართვისა და მიწების რწყვის ადგილობრივი კომპლექსური სისტემები. განსაკუთრებული მაგალითია სუბაკი-— ბალის საირიგაციო სისტემა ინდონეზიაში წამყვანია საზღვაო ტრანსპორტი. აღმოსავლეთ ინდონეზიაში კუნძულ  სულავესზე ბუგისი და მაკასარი  ცნობილია ტრადიციული გემთმშენებლობის ტექნიკით. განსაკუთრებით ხის აფრიანი ნავების დამზადებით, რომელსაც "პინისი"ეწოდება. .
ძირძველმა ინდონეზიელებმა განავითარეს საკუთარი უნიკალური არქიტექტურა. ინდონეზიური შენობების თვალსაჩინო მაგალითებია: რუმა გადანგი მინანკაბაუში, ტონგკონანი ტორაჯში და ომო სებუა ნიასში. ომო სებუა გამოირჩევა ძლიერი, მაგრამ მოქნილი კონსტრუქციით, რომელსაც შეუძლია მიწისძვრას გაუძლოს.
მე -8 საუკუნისთვის იავას მეგანგ მატარამის სამეფომ შეიმუშავა მოწინავე ქვის ტექნოლოგია ჩანდის ტაძრების მშენებლობაში. ამის ნათელი მაგალითია: ბრობუდურის შესანიშნავი ტაძარი, პრამბანანის ტაძარი და  სხვა შენობები. ასევე შემუშავებული იქნა სხვადასხვა არქიტექტურული მეთოდები. სახურავების, ნიშების და თაღოვანი კარიბჭეების მშენებლობა ე.წ. ცრუ სარდაფის მეთოდის გამოყენებით.
ჰოლანდიის გაბატონების შემდეგ, ქალაქები ევროპული სტილით შენდებოდა. დაიწყო დიდი შენობების აგება რკინაბეტონით. ჰოლანდიის ოსტინდოეთი იზიდავდა ინტელექტუალებს, მეცნიერებსა და მკვლევარებს. ზოგიერთმა ცნობილმა მეცნიერმა  მნიშვნელოვანი კვლევა ჩაატარა ოსტინდოეთში. მათ შორის იყვნენ:  ი. ტეიზმანი, ფ. იუნგხუნი, ჰ. ეიკმანი, ე. დუბოისი და ა. უოლესი. ამ პერიოდში დაარსდა ხელოვნების, კულტურისა და მეცნიერების მრავალი ცნობილი ინსტიტუტი.მაგალითად, ინდონეზიის ეროვნული მუზეუმის წინამორბედი Bataviaasch Genootschap van Kunsten en Wetenschappen (ბატავიის ხელოვნებისა და მეცნიერების სამეფო საზოგადოება) დაარსდა 1778 წელს,  ხელოვნებისა და მეცნიერების სფეროში კვლევისა და შედეგების გამოქვეყნების ხელშეწყობის მიზნით, განსაკუთრებით ისტორიის, არქეოლოგიის, ეთნოგრაფიისა და ფიზიკის დარგებში. ბოგორის ბოტანიკური ბაღი Bogoriense ჰერბარიუმითა და Zoologicum Bogoriense მუზეუმით, რომელიც ბოტანიკური კვლევების ძირითადი ცენტრი იყო, დაარსდა 1817 წელს არქიპელაგის ფლორისა და ფაუნის შესასწავლად.
ეჟენი დიუბუამ  1891 წელს აღმოაჩინა  პითეკანტროფი (ე.წ. იავის კაცი). კომოდოს ვარანი პირველად  1912  წელს აღწერა პიტერ ოუენსმა 1911 წლის ავიაკატასტროფისა და 1910 წელს კომოდოს კუნძულზე დინოზავრების ცხოვრების შესახებ გავრცელებული მითის შემდეგ. ვიტამინი B1 და მისი კავშირი ვიტამინის დეფიციტთან აღმოაჩინა აიკმანმა ინდონეზიაში მუშაობის დროს.
სამეცნიერო კვლევებისადმი ინტერესის ზრდით, ჰოლანდიის ოსტინდოეთის მთავრობამ 1928 წელს შექმნა Natuurwetenschappelijke Raad voor Nederlandsch-Indië (ჰოლანდიის ოსტინდოეთის სამეცნიერო საბჭო). წყნარი ოკეანის ომის დაწყებამდე იგი მოქმედებდა, როგორც ქვეყნის მთავარი კვლევითი ორგანიზაცია. 1948 წელს ინსტიტუტს ეწოდა Organisatie voor Natuurwetenschappelijk Onderzoek (OPIPA, სამეცნიერო კვლევების ორგანიზაცია).
ინდონეზიის დამოუკიდებლობის გამოცხადების შემდეგ, მთავრობამ განაგრძო სამეცნიერო კვლევების განვითარება სამთავრობო უწყებების მეშვეობით. 1967 წლის აგვისტოში შეიქმნა  ინდონეზიის მეცნიერებათა ინსტიტუტი (LIPI), რომელიც ხელმძღვანელობს  სამეცნიერო კვლევებს.
ქვეყნისათვის პრიორიტეტულია მეცნიერების და ტექნოლოგიების განვითარება ერის მომავლისთვის.ინდონეზიის 2045 წლის Vision– ის ოთხი მიმართულებიდან ერთ – ერთია ”ადამიანის განვითარება და მეცნიერებისა და ტექნოლოგიების დაუფლება”.
დაწესებულებები
ქვეყნის მთავარ კვლევით ინსტიტუტებს შორის აღსანიშნავია:
ბიოტექნოლოგია
1994 წლის ოქტომბერში სახელმწიფომ შექმნა ბიოტექნოლოგიის კონსორციუმი (MBC), რომლის მიზანია ბიოტექნოლოგიის შემუშავება და გამოყენება მოსახლეობის, ქვეყნისა და გარემოს შენარჩუნების სასარგებლოდ. ამ სფეროში 30-ზე მეტი სამთავრობო სააგენტო მუშაობს. 2005 წელს ქვეყანაში ჩატარდა BINASIA- ინდონეზიის ეროვნული სემინარი ინვესტიციების მოსაზიდად  ამ სექტორში.
კვების ტექნოლოგია
ინდონეზიელებმა ასევე შეიტანეს პროგრესი კვების ტექნოლოგიაში. მათ  დუღილის მეთოდების (ბიოქიმიური პროცესი, რომელიც დაფუძნებულია ორგანული ნაერთების რედოქს ტრანსფორმაციებზე ანაერობულ პირობებში) ტრადიციული ცოდნა გამოიყენეს ისეთი   ფერმენტირებული საკვების განვითარებაში, როგორიცაა ტემპე, ონკომი, ტაპაი, ასევე სასმელები —ბრემი და ტუაკი. ტემპე მზადდება ფერმენტაციის კონტროლირებადი პროცესისა და ბუნებრივი კულტივირების საშუალებით,  რომელშიც სოკო გამოიყენება.
სამშენებლო ტექნოლოგიები
მინი|ბოსის ობსერვატორია, რომელიც აშენდა 1923 წელს, ამჟამად ეკუთვნის [[ბანდუნგი|ბანდუნგის ტექნოლოგიურ ინსტიტუტს]] მარცხნივ|მინი|ამაღლებული ფასიანი გზა ჯალან აჰმად იანის უღელტეხილზე [[ჯაკარტა|ჯაკარტაში, სადაც გამოყენებულია სოსრობაჰუს კონსტრუქციის ტექნიკა.]] გასული საუკუნის 80-იან წლებში ინდონეზიელმა ინჟინერმა ტიოკორდა რაკა სუკავატიმ გამოიგონა გზის მშენებლობის ტექნიკა, რომელსაც  სოსრობახუ ეწოდება და ფართოდ გამოიყენება სხვა ქვეყნებშიც. სოსრობახუს ტექნიკა საშუალებას იძლევა ესტაკადის გრძელი მონაკვეთები აშენდეს არსებულ გზებზე, რაც მინიმუმამდე ამცირებს მოძრაობის შეფერხებას. ტექნოლოგია გულისხმობს ჰორიზონტალური მაგისტრალის საყრდენების აშენებას არსებული გზის გასწვრივ, რომელიც შემდეგ აიწევა,  90 გრადუსზე შეტრიალდება და განლაგდება ვერტიკალურ საყრდენებზე. ეს ქმნის ესტაკადის პილონებს. ტექნოლოგია ექსპორტირებულია ფილიპინებში, მალაიზიაში, ტაილანდსა და სინგაპურში. 1995 წელს ინდონეზიას მიენიჭა პატენტი.
კონსტრუქცია Cakar ayam, სიტყვასიტყვით „ქათმის ბრჭყალების კონსტრუქცია“ — ტექნიკური პროექტი, რომელიც შექმნილია უფრო  მყარი ფუნდამენტის ასაგებად, ბეტონის ფილის გამოყენებით, რომელიც ეყრდნობა მიწაში ღრმად ჩამჯდარ მილებს და წააგავს ბრჭყალებს. ტექნოლოგია შეიმუშავა პროფ. D.I.Sediyatmo 1961 წელს. ტექნიკის გამოყენება შესაძლებელია სხვადასხვა კონსტრუქციებში, გზებსა და ასაფრენ ბილიკებზე.
აეროკოსმოსური ტექნიკა და ტრანსპორტი
მინი|CASA / IPTN CN-235 ორძრავიანი საშუალო დიაპაზონის სატრანსპორტო თვითმფრინავი, შექმნილია CASA ([[ესპანეთი) და IPTN (ინდონეზია) ერთობლივად.]] ინდონეზიას დიდი ისტორია აქვს სამხედრო და მცირე სამგზავრო თვითმფრინავების განვითარებაში. ის ერთადერთი ქვეყანაა სამხრეთ-აღმოსავლეთ აზიაში, რომელიც აწარმოებს საკუთარ თვითმფრინავებს. სახელმწიფო თვითმფრინავების კომპანია (დაარსდა 1976), ინდონეზიური აერონავტიკა (ინდონეზიური: PT. Dirgantara Indonesia) ასევე აწარმოებს თვითმფრინავის კომპონენტებს Boeing- სა და Airbus- ისთვის. ინდონეზიურმა  აეროკოსმოსურმა კომპანია ესპანეთის EADS CASA- სთან ერთად მუშაობდა  CN-235- ის შესაქმნელად, რომელიც ექსპორტზე გადის ბევრ ქვეყანაში. ამ მიღწევაში დიდი წვლილი მიუძღვის ინდონეზიის ყოფილ პრეზიდენტს ბ. ჯ. ჰაბიბის.
გერმანიაში პროფესორის რანგში ჰაბიბიმ  მრავალი კვლევითი პროექტი განახორციელა თერმოდინამიკის, მშენებლობისა და აეროდინამიკის დარგებში. მის სახელს ატარებს ისეთი სამეცნიერო ნაშრომები, როგორიცაა ჰაბიბის ფაქტორი, ჰაბიბიის თეორემა და ჰაბიბის მეთოდი.
გარდა ამისა, ინდონეზიაში კარგად არის განვითარებული სარკინიგზო ინდუსტრია მატარებლების მწარმოებელ  სახელმწიფო კომპანიასთან "ინდონეზიის რკინიგზის ინდუსტრია" (ინდონეზიური: PT. Industri Kereta Api), რომელიც მდებარეობს მადიუნში, აღმოსავლეთ იავაზე. 1982 წლიდან კომპანია აწარმოებს სამგზავრო ვაგონებს, სატვირთო ვაგონებს და სხვა სარკინიგზო აღჭურვილობას, რომელთა ექსპორტირება ხდება სხვა ქვეყნებში, როგორიცაა მალაიზია და ბანგლადეში.
ინფორმაციული, საკომუნიკაციო და ციფრული ტექნოლოგიები
1970-იან წლებში ინდონეზია ერთ-ერთი იყო იმ ქვეყნებს შორის, რომლებსაც საკუთარი საკომუნიკაციო  თანამგზავრი ჰქონდათ. 1976 წლიდან ამერიკის შეერთებულ შტატებში ინდონეზიის სახელმწიფო სატელეკომუნიკაციო კომპანია Indosat-თვის  აშენდა და დაიწყო  Palapa-ს სატელიტების სერიის გამოშვება.
ინფორმაციული ტექნოლოგიების მეცნიერმა ონო ვ. პურბომ შექმნა RT / RW-net, რომელიც უზრუნველყოფს ინტერნეტის ხელმისაწვდომობას სოფლის მაცხოვრებლებისთვის.
2010-იან წლებიდან ინდონეზიაში დაიწყო ციფრული ეკონომიკის განვითარება და აყვავება. ცნობილ მაგალითს წარმოადგენს Gojek, რომელიც ქოლ ცენტრის მეშვეობით მომხმარებლებს აძლევდა საშუალებას ესარგებლათ კურიერის სერვისით, რომელიც შეკვეთას ორბორბლიანი ტრანსპორტით მიაწვდიდა.
ინდონეზიაში განვითარებული სხვა ციფრული ტექნოლოგიები მოიცავს ონლაინ ბაზრებს, როგორიცაა Tokopedia და Blibli.
რობოტოტექნიკა
ინდონეზიელი სტუდენტები მრავალი საერთაშორისო სამეცნიერო და ტექნოლოგიური კონკურსის გამარჯვებულები არიან. 2009 წელს ინდონეზიის კომპიუტერული უნივერსიტეტის რობოტოტექნიკის გუნდმა მოიგო ოქროს მედალი ავტომატური მეხანძრე რობოტის კატეგორიაში სან-ფრანცისკოში, აშშ. 2010 წელს მათ წარმატებით დაიცვეს თავიანთი ტიტული. ორი წლით ადრე, 10 ნოემბერს, ტექნოლოგიური ინსტიტუტის  რობოტოტექნიკის სხვა გუნდი მესამე ადგილზე გავიდა Robocon 2008-ში, რობოტების კონკურსში, რომელიც ორგანიზებული იყო აზიისა და წყნარი ოკეანის სსამაუწყებლო კავშირის (ABU) მიერ, პუნაში, ინდოეთი.
სქოლიო
კატეგორია:მეცნიერება და ტექნოლოგია კატეგორია:მეცნიერება და ტექნოლოგიები ადგილმდებარეობის მიხედვით კატეგორია:მეცნიერება და ტექნოლოგიები აზიაში კატეგორია:მეცნიერება და ვტექნოლოგიები ინდონეზიაში
დაღესტნის ვილაიეთი
დაღესტნის ვილაიეთი (დაღესტნის პროვინცია; რუსულად: Вилайят Дагестан, ვილაიიატ დაგესტან), ადრე ცნობილი, როგორც შარიათ ჯამაათი — ისლამისტი ჯიჰადისტური ჯგუფი, დაღესტნის რუსეთის რესპუბლიკაში, კავკასიის საემიროს ნაწილი. ჯგუფი მჭიდრო კავშირშია სეპარატისტულ კონფლიქტებთან ახლომდებარე რუსეთის რესპუბლიკებში ჩეჩნეთში და ინგუშეთში. ის შეიქმნა ჩეჩნეთის მეორე ომის დროს დაღესტნის, როგორც ისლამური სახელმწიფოს დამოუკიდებლობის სასარგებლოდ.
ჯამაათ შარიათი აცხადებს, რომ არის ,,დაღესტნის ლეგიტიმური ავტორიტეტი", რომლის მიზანია ,,სამართლიანი საზოგადოების" დამკვიდრება, რომელიც დაფუძნებულია შარიათის კანონებზე. ამ მიზნის მისაღწევად, ჯამაატი მიიჩნევს, რომ მიზანმიმართულია პოლიციისა და უსაფრთხოების სამსახურის წარმომადგენლებისა და ზოგიერთი სამოქალაქო პირის სიკვდილი, როგორიცაა მთავრობის ერთგული მუსლიმი სასულიერო პირები და რუსეთის მართლმადიდებელი ეკლესიის სასულიერო პირები. იგი პასუხისმეგებელია ასობით მშვიდობიანი მოქალაქის გარდაცვალებაში რუსეთში. ასევე სამხედრო მოქალაქეებისა და ჩინოვნიკების გარდაცვალებაშიც მიუძღვის წვლილი.
ჯამაატი ამბობს, რომ რუსეთთან სამშვიდობო მოლაპარაკებები ჰიპოთეტურად შესაძლებელია, მაგრამ მხოლოდ მაშინ, როდესაც რუსეთი ჯარს გაიყვანს რეგიონიდან და უზრუნველყოფს უსაფრთხოების გარანტიებს. წინააღმდეგ შემთხვევაში, ჯგუფის მტკიცებით, იგი მზად არის გრძელვადიანი პარტიზანული ომისთვის, რომელიც შეიძლება გაფართოვდეს რუსეთის მთელ ფედერაციაში, მათ შორის მოსკოვსა და პეტერბურგში. 2010 წლის მონაცემებით, მიმდინარე ძალადობამ მულტიეთნიკური და კორუფციული და სიღარიბისგან დაზარალებულ რესპუბლიკაში სამოქალაქო ომი გამოიწვია.
ჯენეტი
ჯგუფი ერთგული იყო ჩეჩენი მეთაურის შამილ ბასაევისა და მისი ოპერაციების ცენტრი იყო რესპუბლიკის დედაქალაქ მახაჩკალა, ახლომდებარე ტარკი-ტაუს მთასთან ერთად. აჯანყებულებმა მოახერხეს რამდენიმე მნიშვნელოვანი ფიგურის მკვლელობა, როგორიცაა კამილ ეტინბეკოვი, ფედერალური უსაფრთხოების სამსახურის კონტრდაზვერვისა და კონტრტერორისტული ტერიტორიული სამსახურის უფროსი; ახბერდილავ აკილოვი, პოლიციის განყოფილების ხელმძღვანელი ექსტრემიზმისა და კრიმინალური ტერორიზმის წინააღმდეგ ბრძოლისთვის და მისი განყოფილების 28 ოფიცერი; და მაგომედ გუსაევი, ეროვნული პოლიტიკის, ინფორმაციისა და საგარეო ურთიერთობების მინისტრი.
შარიათ ჯამაატი
2004 წლის ბოლოს მისი რამდენიმე მთავარი ლიდერის დაკარგვის შემდეგ, ჯენეტის ნანგრევენზე ახალი ორგანიზაციის ჩამოყალიბება დაიწყო და გადაკეთდა შარიათ ჯამაატად (არაბულად „ისლამური სამართლის საზოგადოება“). ახალი ჯგუფი, ბევრად უფრო დიდი და უფრო დეცენტრალიზებული იყო. ჯამაათს ასევე აქვს რამდენიმე უფრო დიდი პარტიზანული ქვედანაყოფი, რომელთაგან თითოეული 15-მდე მებრძოლია, რომლებიც დაღესტნის ტყიან და მთიან რაიონებში არიან განლაგებულნი და ზოგჯერ შედარებით დიდ ბრძოლებში მონაწილეობენ საარტილერიო და საჰაერო მხარდაჭერით რუსეთის სპეცსამსახურების წინააღმდეგ. (მაგალითად, მარტის ბრძოლა,2009 წელს, რის დროსაც დაიღუპა 16 აჯანყებული და მინიმუმ ხუთი რუსი ჯარისკაცი ).
მაკაშარიპოვი მოკლეს 2005 წლის 6 ივლისს რუსულ ჯარებთან სროლის დროს, ხოლო მისი მოადგილე რაბანი (რაპანი ხალილოვი) ორგანიზაციის ახალი ხელმძღვანელი გახდა. ამბობდნენ, რომ რაბანი უაღრესად პოპულარული იყო ახალგაზრდებში და მას შეეძლო ასობით მებრძოლის დაკომპლექტება ჯამაათის რიგებში. იგი მჭიდრო კავშირში იყო ჩეჩენ აჯანყებულებთან და უცხოელი მებრძოლების მეთაურთან, აბუ ჰაფს ალ-ურდუნთან. ის მოკლეს რუსმა სპეცრაზმელებმა სახლის ალყაში მოქცევის დროს, 2007 წლის 17 სექტემბერს.
NGC 7718
NGC 7718 — გალაქტიკა პეგასის თანავარსკვლავედში. აღმოჩენის თარიღია 1863 წლის 6 სექტემბერი. ეს ობიექტი შედის ახალ საერთო კატალოგში.
რესურსები ინტერნეტში
კატეგორია:გალაქტიკები კატეგორია:პეგასის თანავარსკვლავედი
ალისტერ კროული
ალისტერ კროული (Aleister Crowley; დაბადების სახელი ედვარდ ალექსანდერ კროული, Edward Alexander Crowley; დ. 12 ოქტომბერი, 1875 — გ. 1 დეკემბერი, 1947) — გავლენიანი ბრიტანელი ოკულტისტი, მაგი, პოეტი, მწერალი, ალპინისტი, მოჭადრაკე, კაბალისტი. მაგიკო-რელიგიური სწავლების „თელემას“ და მის წიაღში აღმოცენებული თვითხელდასხმაზე ორიენტირებული მაგიური ორდენის „Astrum Argentum“-ის („ვერცხლის ვარსკვლავი“) დამაარსებელი.
დაიბადა ლემინგტონში (უორვიკშირი, დიდი ბრიტანეთი). მისი მშობლები ედვარდი და ემილი ფუნდამენტალისტური რელიგიური სექტის „პლიმუთის ძმების“ წევრები იყვნენ. ედვარდი ფანატიკოსი მორწმუნე იყო, ამიტომ პატარა ალექსანდერი ყოველდღიურად ისმენდა ბიბლიას; მოგვიანებით, თავის წიგნში Liber ABA, წერს რომ ბიბლიის ყოველდღიურმა მოსმენამ და ტექსტის ფაქტობრივად ზეპირად ცოდნამ, საშუალება მისცა ოკულტურ ტექსტებში უკეთესად გარკვეულიყო. 1887 წელს კროულის მამა ედვარდი სიმსივნით გარდაიცვალა.
მამის გარდაცვალების შემდეგ, ედვარდი კემბრიჯში მიდის სასწავლებლად. სწავლობს ინგლისურ ფილოლოგიას, მაგრამ პირველი კურსის გავლის შემდეგ თავს ანებებს უნივერსიტეტს და იწყებს მოგზაურობას. სწორედ ამ პერიოდში, კროული იღებს ახალ სახელს „ალისტერ“ და წერს პირველ ალეგორიულ პოემას „აკელდამა“, რომელსაც დიდი გამოხმაურება არ მოჰყოლია.
1898 წელს, კროული ხდება ჰერმეტისტული ორდენის „ოქროს განთიადის“ წევრი, თუმცაღა მოგვიანებით იგი ხმაურით ტოვებს ორდენს და აქვეყნებს საიდუმლო დოკუმენტებს, რომლითაც მისი და ოქროს განთიადის იმპერატორის სემუელ მაკგრეგორ მაზერსის უთანხმოება პიკს აღწევს.
სქოლიო
კატეგორია:ინგლისელი მწერლები კატეგორია:ოკულტისტები
იენჩენგი
იენჩენგი (გამარტივებული ჩინური: 盐城, ტრადიციული ჩინური: 鹽城, ფინინი: Yánchéng) — საოლქო დონის ქალაქი ძიანსუს პროვინციის ჩრდილო-აღმოსავლეთ ნაწილში, ჩინეთი. ეს არის ყველაზე დიდი ზომის იურიდიული არეალი მთელი პროვინციის ტერიტორიაზე. იენჩენგს ჩრდილოეთიდან ესაზღვრება ლიენიუნკანგი, დასავლეთიდან ხუაიანი, იანგჭოუ და თაიჭოუ სამხრეთ-დასავლეთით, ნანთუნგი სამხრეთით და ყვითელი ზღვა აღმოსავლეთით.
იენჩენგი სიტყვასიტყვით ითარგმნება, როგორც „მარილის ქალაქი“. ეს ტერმინი ქალაქის მიმდებარე ზღვის მარილის არსებობითაა განპირობებული. 2010 წლის ჩინეთის ეროვნული მოსახლეობის აღწერის თანახმად, ქალაქის მოსახლეობამ 8 203 728 ადამიანი შეადგინა, რომელთაგან 7 260 240 იენჩენგის მუდმივი მაცხოვრებელია. ქალაქის ურბანული ნაწილი თინგხუსა და იენტუს რეგიონებისაგან შედგება, სადაც 1 615 717 ადამიანი ცხოვრობს.
ისტორია
იენჩენგის ისტორია 2 100 წელს მოიცავს. 2 100 წლის წინ, ძველი წელთაღრიცხვით 119 წელს, თანამედროვე ქალაქის ტერიტორიაზე ხანის დინასტიის დაქვემდებარების ქვეშ დაარსდა პირველი კანტონი. მას სახელი მარილის საბადოების არსებობის გამო ეწოდა, რაც ქალაქის მიმდებარედ მდინარეებში დიდი რაოდენობით იყო. იენჩნეგი სიტყვა-სიტყვით ითარგმნება, როგორც „მარილის ქალაქი“. მოგვიანებით ქალაქში დასახლდა ფან ჭონგიენი (ცნობილი პოეტი, პოლიტიკოსი, ფილოსოფოსი, მწერალი, სამხედრო სტრატეგისტი). ქალაქში ასევე ცხოვრობდა ში ნაიანი, ცნობილი ნოველების ავტორი.
იენჩენგი ყურადღების ცენტრში ჩინეთის სამოქალაქო ომის პერიოდში აღმოჩნდა, რაც 1930-იანი წლებიდან 1940-იან წლებამდე მიმდინარეობდა. ახალმა მეოთხე არმიამ, რომელსაც ჩინეთის კომუნისტური პარტია მართავდა, იენჩენგის მიმდებარედ ჩასაფრების შედეგ, წარმატებას მიაღწია. ამ არმიამ ძალიან მნიშვნელოვანი როლი ითამაშა ჩინეთის სახალხო რესპუბლიკის ჩამოყალიბებაში. ახალი მეოთხე არმიის გმირების პატივსაცემად იანჩენგში არაერთი მონუმენტი არსებობს.
ჩენძიაკანგის ქიმიური ინდუსტრიის პარკის აფეთქება
დიდი აფეთქება და ხანძარი იყო იენჩენგის სიანგშუის ქიმიური ობიექტის ტერიტორიაზე 2019 წლის მარტში, რასაც 78 ადამიანის სიცოცხლე ემსხვერპლა. ინციდენტის შედეგად დაზიანებები მიიღო 94 ადამიანმა. ჰოსპიტალიზაცია საჭირო გახდა 640 შემთხვევაში და პაციენტები 16-მდე საავამყოფოში იყო გადანაწილებული. ეს ობიექტი იმართებოდა თიენძიაის ქიმიური კომპანიის (江苏天嘉宜化工有限公司) მიერ, რომელიც დაწესებულებას სასუქისა პესტიციდების დასამზადებლად იყენებდა. თიენძიაის ქიმიური კომპანია წარსულში ექვსჯერ იყო დაჯარიმებული დაბინძურებისა და ნარჩენების მართვის კანონების დარღვევისთვის. China Daily-ის ინფორმაციით კომპანია დაჯარიმებული იყო უსაფრთხოების ზომების გამოც.
2007 წლის 27 ნოემბერს აფეთქება მოხდა ჩენძიაკანგის ქიმიური ზონის (陈家港生态化工园区) ერთ-ერთ ქარხანაში. შედეგად გარდაიცვალა შვიდი და დაშავდა 50-მდე პირი. 2010 წლის 23 ნოემბერს 30-ზე მეტი ადამიანი მოიწამლა მომწამლავი გაზის გაფრქვევის შედეგად. 2011 წლის 11 თებერვალს, დილით, მომწამლავი აირის გაფრქვევის შესახებ გავრცელებული ინფორმაციის შედეგად იენჩენგის დაქვემდებარებაში არსებული ჩენძიაკანგისა და შუანგკანგის (双港镇) 10 000-ზე მეტმა მაცხოვრებელმა პანიკის გამო ქალაქი დატოვა. შედეგად გარდაიცვალა ოთხი ადამიანი. 2011 წლის 18 მაისის საღამოს და ასევე 26 ივლისს ადგილობრივ ქარხანაში აფეთქებები მოხდა.
გეოგრაფია
იენჩენგი მოიცავს სანაპირო ზოლის 582 კილომეტრს, რაც მთლიანად პროვინციის სანაპირო ზოლის თითქმის ნახევარს წარმოადგენს. მეზოლითის პერიოდის დასრულების შემდეგ, ტრანსგრესიის გამო ტერიტორია თითქმის მთლიანად შეიცვალა, დაშრა ყურე. შედეგად ასევე გაფართოვდა იანძისა და ხუაის მდინარეების კალაპოტი. 1128 წლიდან ყვითელი მდინარისა და ხუაის შეერთების ადგილი შეიცვალა.
კლიმატი
ძიანსუს ჩრდილოეთი და ცენტრალური ნაწილების მსგავსად, იენჩენგისათვ ის დამახასიათებელია ნოტიო სუბტროპიკული კლიმატი (კიოპენის კლიმატის კლასიფიკაცია: Cfa/Cwa). ქალაქის კლიმატზე გავლენას ახდენს აღმოსავლეთ აზიის მუსონები. საშუალო ტემპერატურა იანვარში 1.7°C-დან ივლისში 26.9°C-მდე იზრდება. საშუალო წლიური ტემპერატურა 14.68°C-ს შეადგენს. ნალექების უმეტესობა ქალაქში ივლისიდან აგვისტომდე მოდის.
სქოლიო
კატეგორია:ძიანსუს ქალაქები კატეგორია:იენჩენგი
ფთიოტისი
ფთიოტიდა (Φθιώτιδα) — ნომი საბერძნეთში, ცენტრალური საბერძნეთის რეგიონში, ნომის დედაქალაქია — ლამია.
ბერძნული მითოლოგიის მიხედვით აქ ცხოვრობდა კირენა, სანამ მას აპოლონი წაიყვანდა ლიბიაში. ილიადას გმირი აქილევსი ჰომეროსის მიხედვით იყო ფტიოტიდის მეფის პელევსის შვილი.
რესურსები ინტერნეტში
კატეგორია:საბერძნეთის ნომები
კარლ I (ავსტრია)
მინი|კარლ I კარლ I ან კარლ IV (უნგრეთი) (დ. 17 აგვისტო, 1887 — გ. 1 აპრილი, 1922) — ავსტრია-უნგრეთის იმპერიის ბოლო მმართველი, ასევე ავსტრიის ბოლო იმპერატორი, უნგრეთის ბოლო მეფე, ბოჰემიის ბოლო მეფე, გალიციის და ლოდომერიის ბოლო მეფე და ჰაბსბურგ-ლოთარინგიის დინასტიის ბოლო მონარქი. იგი მეფობდა როგორც კარლ I ავსტრიის მეფე და კარლ IV უნგრეთის მეფე 1916-1918 წლებში. კარლ I 1922 წელს გარდაცვალებამდე ცდილობდა მონარქიის აღდგენას. რომის კათოლიკური ეკლესიის მიერ მის ბეატიფიკაციის შემდეგ მოიხსენიება როგორც - კურთხეული კარლი ავსტრიისა. მას ჰყავდა 8 შვილი.
ჯილდოები
thumb|right|მეფის მონოგრამა და სხვ.
სქოლიო
კატეგორია:ავსტრიის იმპერატორები კატეგორია:უნგრეთის მეფეები კატეგორია:ჰაბსბურგ-ლოთარინგიელები კატეგორია:დაბადებული 17 აგვისტო კატეგორია:დაბადებული 1887 კატეგორია:გარდაცვლილი 1 აპრილი კატეგორია:გარდაცვლილი 1922
ალეკ ბოლდუინი
ალეკ ბოლდუინი (Alec Baldwin; დ. 3 აპრილი, 1958, ნიუ-იორკი, აშშ) — ამერიკელი მსახიობი. თავისი აქტიური კარიერა მან 1987 წელს დაიწყო. არის კიმ ბესინგერის ყოფილი მეუღლე.
ბიოგრაფია
ალეკ ბოლდუინი (ნამდვილი სახელი - ალექსანდრე რეი III ბოლდუინი) დაიბადა 1958 წლის 3 აპრილს ნიუ-იორკში, აშშ. დაამთავრა ჯორჯ ვაშინგტონის უნივერსიტეტი ვაშინგტონში პოლიტიკური მეცნიერებების ფაკულტეტზე. მისი ძმები დენიელი, უილიამი, სტეფანი ასევე ცნობილი მსახიობები არიან.
რესურსები ინტერნეტში
კატეგორია:დაბადებული 1958 კატეგორია:ირლანდიელი ამერიკელები კატეგორია:ფრანგი ამერიკელები კატეგორია:დაბადებული 3 აპრილი კატეგორია:XX საუკუნის ამერიკელი მამაკაცი მსახიობები კატეგორია:XXI საუკუნის ამერიკელი მამაკაცი მსახიობები კატეგორია:XX საუკუნის ამერიკელი კომიკოსები კატეგორია:XXI საუკუნის ამერიკელი კომიკოსები კატეგორია:ამერიკელი მამაკაცი კომიკოსები კატეგორია:ამერიკელი მამაკაცი კინომსახიობები კატეგორია:ამერიკელი მამაკაცი ტელემსახიობები კატეგორია:ამერიკელი მამაკაცი გამხმოვანებლები კატეგორია:ლი სტრასბერგის თეტრისა და კინოს ინსტიტუტის კურსდამთავრებულები კატეგორია:ინგლისელი ამერიკელები
ვარსკვლავური გზა: ღრმა კოსმოსი 9
ვარსკვლავური გზა: ღრმა კოსმოსი 9 (Star Trek: Deep Space Nine, DS9) — სამეცნიერო ფანტასტიკური ტელესერიალი, რომლის მოქმედება მიმდინარეობს „ვარსკვლავური გზის“ სამყაროში. ფაქტობრივად წარმოადგენს „ვარსკვლავური გზა: შემდეგი თაობის“ (Star Trek: The Next Generation) გაგრძელებას. პრემიერა გაიმართა 1993 წლის 3 იანვარს, ბოლო სერია გამოვიდა 1999 წლის 2 ივნისს.
სიუჟეტი
სერიალის მოქმედება ვითარდება 2369—2375 წლებში, კოსმოსურ სადგურზე „ღრმა კოსმოსი 9“ რომელიც განლაგებულია კოსმოსური ანომალიის - სივრცითი დერეფნის ახლოს რომლითაც შესაძლებელია გალაქტიკის სხვა ნაწილში (გამა-კვადრანტში) მოხვედრა. ამ მიზეზით სადგურს გააჩნია უდიდესი სტრატეგიული მნიშვნელობა.
გამა-ვადრანტის შესწავლისას ხდება შეტაკება „ვარსკვლავურ ფლოტსა“ და გამა კვადრანტში არსებულ იმპერიას - დომინიონს შორის. „ღრმა კოსმოსი 9“ აღმოჩნდება საბრძოლო მოქმედებების წინა ხაზზე და ფედერაციისა და მისი მოკავშირეების მთავარი დასაყრდენი ხდება.
სერიალში მონაწილეობენ პერსონაჟები „შემდეგი თაობიდან“ - ვორფი და მაილზ ო'ბრაიენი.
რესურსები ინტერნეტში
კატეგორია:1990-იანი წლების ტელესერიალები კატეგორია:ამერიკული ტელესერიალები კატეგორია:ვარსკვლავური გზა კატეგორია:ამერიკული სამეცნიერო ფანტასტიკური ტელესერიალები
The Monster Ball Tour
The Monster Ball Tour — მეორე მსოფლიო ტურნე ამერიკელ მომღერალ ლედი გაგასი, რომელიც ხელს უწყობდა მომღერლის მეორე EP ალბომს The Fame Monster. ოფიციალური დაწყების თარიღად დაინიშნა 2009 წლის 15 ოქტომბერი, ცოტა ხნის შემდეგ უეცრად ტურნე გაუქმდა რომელშიც მომღერალ Kanye West-ს უნდა მიეღო მონაწილეობა. როდესაც გამოვიდა ალბომი The Fame Monster ოთხი დღის მერე ტურნე კვლავ აღდგა. მწარმოებელი კომპანია Haus of Gaga მუშაობდა ტურნეს კოსტუმებზე და დეკორაციაზე.
2009 წლის 27 ნოემბერს ჩატარდა ტურნეს პირველი კონცერტი მონრეალში. ამ დღეს დაიწყო The Monster Ball Tour 1.0, რომელიც გაგრძელდა 2010 წლის 26 იანვარამდე. ყველა კონცერტი ჩატარდა ჩრდილოეთ ამერიკის ტერიტორიაზე. 2010 წლის 18 თებერვალს დაიწყო The Monster Ball Tour 2.0 სადაც მთლიანად შეიცვალა ტურნეს დეკორაცია და კოსტუმები. ტურნე დაყოფილია ხუთ სეგმენტათ თითოეულ სეგმენტში გაგა გამოდიოდა სულ სხვადასხვა კოსტუმებით რომელსაც თან მოყვებოდა ვიდეო ინტერლუდეები..ზოგადად, კრიტიკოსებმა დადებითად შეაფასეს ტურნე. Virgin Mobile იყო ტურნეს ოფიციალურ სპონსორი.
სიმღერების სია
ორიგინალი სიმღერების სია
27 ნოემბერი, 2009—26 იანვარი, 2010
განახლებული სიმღერების სია
18 თებერვალი, 2010—დღემდე
აქტი 1: City
აქტი 2: Subway
აქტი 3: Forest
აქტი 4: Monster Ball
1 სრულდებოდა არჩეულ დღეებში
2 ზოგჯერ იცვლებოდა სიმღერით Brown Eyes, Stand by Me, You and I,ან აკუსტიკური ვერსიით Born This Way.
3 დაემატა 19 თებერვალს 2011..
დანიელი
thumb|200px|დანიელ წინასწარმეტყველი, რუსეთი, XVII ს. thumb|left|დანიელ წინასწარმეტყველის [[რუსეთი|რუსული ხატი. XVIII საუკუნე. ხელში მისივე წინასწარმეტყველებით, თითით კი მიანიშნებს ”ადგილიდან ხელისუკვრელად მოწყვეტილ ლოდზე” (დან. 2:34-35). კიჟის მონასტერი. რუსეთი.]] დანიელი (ებრ.: דָּנִיּאֵל, თანამედროვე Daniyyel ტიბერიული Dāniyyêl ;სპარს.: دانيال, Dâniyal ან Danial, ასევე Dani, داني ; არაბ.: دانيال, Danyal "მსაჯული ჩემი–ღმერთი" 600 წ. ქრისტეს შობამდე. ხსენების დღე: ძვ.სტ. 17.12; ახ. სტ. 30.12) — დანიელის წიგნის ცენტრალური ფიგურა, ბიბლიის ერთ-ერთი უდიდესი წინასწარმეტყველი.
დანიელის ცხოვრება
როდესაც ნაბუქოდონოსორი შეიჭრა იუდეაში და დაანგრია წმინდა ქალაქი იერუსალიმი, ქალაქში დარჩენილი მოსახლეობა ტყვედ წაიყვანა ბაბილონში. მეფემ საჭურისთა მთავარს უბრძანა, ტყვეთა შორის გამოერჩია სამეფო მოდგმიდან და დიდებულთაგან უნაკლო, შესახედავად მშვენიერი, ყველა სიბრძნეში დახელოვნებული, ნიჭიერი და სწავლის უნარიანი ყმაწვილები, რომელთაც შეეძლებოდათ მეფის კარზე სამსახურის გაწევა და ქალდეველთა მწიგნობრობისა და ენის შესწავლა. მეფის ბრძანება შეასრულეს. მეფემ ყმაწვილებს განუწესა ულუფა თავისი სუფრიდან და ის ღვინო, თავად რომ სვამდა. მან ბრძანა სამი წელიწადი ეწვრთნათ ისინი და ისე წარედგინათ მის წინაშე. ამ ყმაწვილებში იუდაელთაგან იყვნენ: დანიელი, (ხ)ანანია, (ყ)აზარია და მისაელი. სასახლეში მათ სახელები შეუცვალეს: დანიელს - ბელტეშაცარი უწოდეს, ხანანიას - შადრაქი, მისაელს - მეშაქი, ყაზარიას - ყაბედ-ნეგო. დანიელმა გადაწყვიტა არ გაუწმინდურებულიყო სამეფო ულუფითა და ღვინით, ვინაიდან ეს ულუფა იმ ცხოველთა და ფრინველთა ხორცით მზადდებოდა, რომლის ჭამაც აკრძალული იყო მოსეს რჯულით და ამასთან ის ხორცი ბაბილონის ღმერთის შესაწირიდან იყო. მან საჭურისთა მთავარს სთხოვა მისთვის და მისი სამი მეგობრისთვის ეძლიათ მხოლოდ ბოსტნეული და წყალი. საჭურისთა მთავარს პირველად შეეშინდა, ვაითუ ყმაწვილები გახდნენ და მეფე გამირისხდესო, მაგრამ დანიელმა სთხოვა, რომ ათი დღე გამოეცადა ისინი. ათი დღის შემდეგ ყმაწვილებს სახე უფრო გაულამაზდათ და ტანადაც უფრო სრულად გამოიყურებოდნენ, ვიდრე ის ჭაბუკები, სამეფო სუფრიდან რომ იღებდნენ ულუფას.
thumb|left|300px|წინასწარმეტყველი დანიელი. [[მიქელანჯელო. სიქსტეს კაპელას ჭერის მოხატულობა.]] ღმერთმა დანიელსა და მის სამ მეგობარს მისცა სიბრძნე. ამასთან დანიელი აგრეთვე დააჯილდოვა ყოველგვარი ხილვისა და სიზმრის ახსნის ნიჭით.
სამი წლის შემდეგ მეფემ ბრძანა მიეყვანათ ამორჩეული ჭაბუკები. როცა მათ გამოესაუბრა, მიხვდა, რომ დანიელისა და მისი სამი მეგობრის მსგავსი არვინ იყო, ამიტომაც მხოლოდ ისინი დატოვა თავის სამსახურში. რაც არ უნდა ეკითხა მეფეს, ჭაბუკები ათჯერ უფრო გონივრულ პასუხს სცემდნენ, ვიდრე მისი ყველა სხვა მოგვი და შემლოცველი.
ნაბუქოდონოსორის შემდგომ ბაბილონის მეფე გახდა მისი ვაჟი ბელსაცარი. ერთხელ მან ნადიმი გაუმართა თავის ათას დიდებულს. ნადიმზე მან ბრძანა, რომ ოქრო-ვერცხლის ჭურჭელი გაეშალათ, რომელიც ნაბუქოდონოსორის მიერ იყო ტაძრიდან მოტაცებული. როცა ის ჭურჭელი მოიტანეს, მეფემ, მისმა დიდებულებმა და მათმა ცოლებმა იმ სასმისებით დაიწყეს ღვინის სმა და ადიდეს თავიანთი ოქროს, ვერცხლის, რვალის, რკინის, ქვისა და ხის ღმერთები.
უეცრივ სამეფო დარბაზში, სადაც წვეულება იყო, გამოჩნდა კაცის თითები, რომელთაც კედელზე წერა დაიწყეს, სასანთლის წინ. ამის დანახვაზე მეფეს შიშისგან ფერი ეცვალა, მოდუნდა და მუხლები აუკანკალდა. მან იყვირა, მომიყვანეთ ბაბილონელი ბრძენი კაცები, რათა აეხსნათ, თუ რა ეწერა კედელზე. იგი ამ სიტყვების ამხსნელს ჰპირდებოდა, რომ სამეფოს მესამედმთავრად გახდიდა. მაგრამ ბაბილონელმა სწავლულებმა ვერ ახსნეს, თუ რა ეწერა კედელზე.
დედოფალმა ეს რომ გაიგო, პალატში შევიდა და მეფეს უთხრა, რომ დანიელში არის ღმერთის სული, გონიერება და ცოდნა, უნარი სიზმრების ახსნისა, იგავთა განმარტებისა და ხლართების გახსნისა. მოიყვანეს დანიელი და მეფემ სთხოვა, ამოეკითხა ის გაუგებარი სიტყვები და განემარტა მათი მნიშვნელობა.
დანიელმა ბელსაცარს უთხრა, რომ ღმერთი მრისხანებდა მის ამპარტავნებასა და გულმხეცობაზე. და იმის გამოც, რომ წმინდა სასმისებით სვამდა ღვინოს და ამ დროს კერპებს ადიდებდა. მან უთხრა, რომ კედელზე წერია: ”მენე, მენე, თეკელ უფარსინ”. და ეს სიტყვები ასე განიმარტება: მენე - დაითვალა ღმერთმა შენი სამეფოს დღეები და დაასრულა იგი; თეკელ - სასწორზე აიწონე და მსუბუქი აღმოჩნდი; უფარსინ - გაიყოფა შენი სამეფო და მიდიელებსა და სპარსელებს მიეცემა იგი.
მაშინ მეფის ბრძანებით დანიელს ძოწეული ჩააცვეს, კისერზე ოქროს შიბი ჩამოჰკიდეს და სამოფოს მესამედმთავრად გამოაცხადეს.
იმავე ღამეს აღსრულდა ის, რაც ღმერთმა უწინასწარმეტყველა ბელსაცარს: მოკლეს იგი და მისი სამეფო მიდიელთა მეფე დარიოსმა დაიპყრო.
მეფე დარიოსი, რომელმაც ბელსაცარის ტახტი დაიპყრო, ამპარტავანი კაცი იყო და თაყვანს კერპებს სცემდა. მაგრამ მას ძლიერ უყვარდა დანიელი მისი სიბრძნისა და მაღალი სულიერების გამო. მან გადაწყვიტა თავის სამეფოსათვის 120 სატრაპი დაენიშნა, რათა მათ გაეგოთ სამეფოში ყველაფერი, ხოლო მათ სათავეში სამი მთავარი დაუდგინა. მათ შორის ერთ-ერთი დანიელი იყო. სატრაპები მათ წარუდგენდნენ ხოლმე ანგარიშს, რათა მეფეს დიდი შრომა არ დასწოლოდა. სხვა მთავრებსა და სატრაპებზე მეტად დანიელი აღზევდა. დარიოსი ფიქრობდა მის მთელი სამეფოს მთავრად დადგინებას. მაშინ სხვა მთავრებმა და სატრაპებმა საბაბს დაუწყეს ძებნა, რომ დანიელისთვის ბრალი დაედოთ, მაგრამ ვერაფერი უპოვნეს, ვინაიდან ”ერთგული იყო იგი და რაიმე შეცოდება ან დანაშაული არ აღმოაჩნდა”.
ბოლოს მათ მზაკვრული გეგმა შეადგინეს: იცოდნენ, რომ დანიელი ხშირად ლოცულობდა თავისი ღმერთის მიმართ. ამიტომ მეფეს სთხოვეს გამოეცა ბრძანება, რომლითაც 30 დღის მანძილზე აიკრძალებოდა ღმერთის ან კაცის მიმართ რაიმეს თხოვნა, გარდა მეფისა. ხოლო ვინც ამ ბრძანებას დაარღვევდა, ლომების ხაროში ჩაეგდოთ. მეფე ამ იცოდა ამ თხოვნის ნამდვილი მიზეზი და დაეთანხმა ამ ბრძანების გამოცემას.
thumb|300px|დანიელის პასუხი მეფის შეკითხვაზე. [[ბრაიტონ რივერის ნამუშევარი. 1890 წ.]] დანიელი ბრძანების მიუხედავად, არ წყვეტდა ღმერთის მიმართ ლოცვას. მას ჩვეულებად ჰქონდა დღეში სამჯერ მოეყარა მუხლი და ელოცა თავისი ქორედის სარკმელთან. ლოცვაში დანიელი იღებდა ძალას, ნუგეშსა და კურთხევას. ხალხი, რომელთაც სძულდათ დანიელი, დაუდარაჯდნენ და თავს მაშინ წაადგნენ, როდესაც იგი ლოცულობდა უფლის წინაშე და მოწყალებას სთხოვდა მას. დანიელის მოძულენი მივიდნენ დარიოს მეფესთან და უთხრეს, რომ დანიელი მეფეს არად აგდებდა, არც მის ბრძანებას მიიჩნდვდა რამედ, დღეში სამჯერ ლოცულობდა თავისი ღმერთის მიმართ. ეს რომ მეფემ გაიგონა, დაღონდა და გადაწყვიტა რაიმეთი ეშველა დანიელისათვის, მაგრამ მეფეს უმალვე მოაგონეს, რომ მისი ხელით გამოცემული ბრძანების დარღვევა არ შეიძლებოდა. მაშინ მეფემ ბრძანა დანიელი ლომების ხაროში ჩაეგდოთ. დარიოსმა იცოდა რა, რომ დანიელის ღმერთი დიდი ღმერთი იყო, უთხრა მას: შენი ღმერთი, რომელსაც შენ ერთგულად ემსახურები, ის გადაგარჩენსო. შემდგომ მეფე დაბრუნდა სასახლეში და შეწუხებული უვახშმოდ დაწვა. მას მთელი ღამე არ სძინებია. განთიადზე ის ხაროსთან მივიდა და ნაღვლიანი ხმით ჩასძახა დანიელს: ცოცხალი ღმერთის მსახურო დანიელ, თუ შეძლო შენი გადარჩენა იმ ღმერთმა, ერთგულად რომ ემსახურებიო? დანიელი გამოეპასუხა დარიოსს: ჩემმა ღმერთმა ანგელოზი გამომიგზავნა, მან პირი შეუკრა ლომებს და მათაც არა მავნეს რა, ღვთის წინაშე სუფთა აღმოვჩნდი. და არც შენს წინაშე მიმიძღვის ბრალიო. დიდად გაიხარა დარიოსმა და ბრძანა მისი ხაროდან ამოყვანა. მან ნახა, რომ დანიელი მართლაც უვნებელი იყო. მეფის ბრძანებით, მოიყვანეს ის ხალხი, რომლებმაც დააბეზღეს უცოდველი დანიელი და ლომებთან ჩაყარეს. მხეცებმაც ჰაერშივე დაიჭირეს და დაფლითეს ისინი. thumb|left|200px|[[დანიელის საფლავი. სუზი.]]
ამის შემდგომ დარიოსმა ეპისტოლეები დაწერა და თავისი სამეფოს ყოველ კუთხეში გააგზავნა. ამ წერილებით იგი ბრძანებდა, რომ ყველას ეღიარებინა დანიელის ღმერთი, რადგან იგი არის ცოცხალი ღმერთი, რომლის ხელმწიფება მარადიული და დაუსრულებელია. იგი ეხმარება და იხსნის მისი სახელის მოიმედეებს, სასწაულებს ახდენს ცაზე და დედამიწაზე. მან იხსნა დანიელი ლომებისაგან.
სქოლიო
კატეგორია:ძველი აღთქმის წინასწარმეტყველები
ცერკოსპორა
ცერკოსპორა (Cercospora) — უსრული სოკოების ჯგუფის მიკროსკოპულ სოკოთა გვარი. მცენარეთა პარაზიტებია, ზიანი მოაქვთ სოფლის მეურნეობისათვის. იწვევენ ქსოვილთა ნეკროზს, რომელიც ლაქების სახით ჩნდება მცენარის სხვადასხვა ორგანოზე (ფოთლებზე, ღეროზე და სხვ.). მაგალითად, C. beticola იწვევს ჭარხლის ცერკოსპოროზს, ხოლო გარკვეულ პირობებში — შაქრის ჭარხლის ეპიფიტოტიას. სახეობები C. vitis და C. roesleri ვაზის ცერკოსპოროზის გაჩენის მიზეზები ხდებიან, C. cerasella — კურკოვანი კულტურების (ქლიავი, ალუბალი, ატამი და სხვ.), C. concors — კარტოფილის, C. fagopyri — წიწიბურისა და რიგი სხვა სასოფლო-სამეურნეო კულტურების. პროფილაქტიკისა და ბრძოლის ღონისძიებები: მცენარეთა იმ ნაწილების საგულდაგულო მოშორება, რომლებზეც სოკომ გამოიზამთრა, ცერკოსპორის ზემოქმედებისადმი გამძლე ჯიშების გამოყენება.
ჯონდო ბაღათურია
ჯონდო (ჯონდი) ბაღათურია (დ. 30 მარტი, 1964, ბათუმი) — ქართველი ეკონომისტი, პოლიტიკოსი.
ბიოგრაფია
1980–1981 წლებში მუშაობდა ბათუმის მექანიზაციის სამმართველში ზეინკლად. 1987 წელს მუშაობდა N4 სასკოლო კვების კომბინატში მუშად. 1987 წელს დაამთავრა თბილისის სახელმწიფო უნივერსიტეტი ინჟინერ-ეკონომისტის სპეციალობით. 1988-1989 წლებში მუშაობდა შულავერის ინერტულ მასალათა ქარხანაში. 1989–1995 წლებში მუშაობდა ტრესტ „საქსპეცმშენში“ სხვადასხვა თანამდებობებზე.
პოლიტიკური კარიერა
1998–2006 წლებში იყო თბილისის საკრებულოს წევრი, ფრაქცია „ედპ-ის“ თავმჯდომარე. 2007 წელს დააფუძნა პოლიტიკური გაერთიანება „ქართული დასი“, რომელიც იყო ეროვნული საბჭოს წევრი. საბჭო ბლოკის სახით მონაწილეობდა 2008 წლის არჩევნებში, სადაც ბაღათურიამ მოიპოვა საპარლამენტო მანდატი. 2008-2012 წლებში იყო საქართველოს მე-7 მოწვევის პარლამენტის წევრი პარტიული სიით, საარჩევნო ბლოკი „გაერთიანებული ოპოზიცია (ეროვნული საბჭო, მემარჯვენეები)“.
რესურსები ინტერნეტში
კატეგორია:დაბადებული 30 მარტი კატეგორია:დაბადებული 1964 კატეგორია:საქართველოს VII მოწვევის პარლამენტის წევრები კატეგორია:თბილისის სახელმწიფო უნივერსიტეტის კურსდამთავრებულები კატეგორია:ბათუმში დაბადებულები
The Singles (ლედი გაგას ალბომი)
The Singles — ამერიკელი პოპ-მომღერალ ლედი გაგას პირველი ბოქს-სეტი, რომელიც გამოიცა 2010 წლის 8 დეკემბერს. იგი შეიცავს 9 დისკს, საიდანაც 8 დისკი შეიცავს სინგლებს გაგას ალბომებიდან The Fame (2008) და The Fame Monster (2009), ხოლო მეცხრე დისკი შეიცავს სიმღერებს გაგას პირველი EP ალბომიდან The Cherrytree Sessions (2009) და საშობაო პრომო სინგლს Christmas Tree.
ცერიუმი
ცერიუმი (Lanthanum; ქიმიური სიმბოლო — ) — ელემენტთა პერიოდული სისტემის მეექვსე პერიოდის, ჯგუფგარეშე (ძველი კლასიფიკაციით მესამე ჯგუფის თანაური ქვეჯგუფის, IIIბ) ქიმიური ელემენტი. განეკუთვნება ლანთანოიდების ოჯახს. ატომური ნომერია — 58, ატომური მასა — 140.12, tდნ — 795 °C, tდუღ — 3443 °C, სიმკვრივე — 6.770 გ/სმ3. რუხი ფერის იშვიათ მიწათა ელემენტი. ცერიუის ჟანგვის ხარისხია +3 და +4. ოთახის ტემპერატურაზე რეაგირებს, , , , გახურებისას — ჰალოგენებთან, , ,. ღებულობენ ცერიუმის ტრიფთორიდის ლითონთერმული აღდგენით, ქლორიდის ნალღობის ელექტროლიზით. იყენებენ შენადნობებში და სხვაგან.
ისტორია
სახელი მიენიჭა მცირე პლანეტებს შორის ყველაზე დიდი პლანეტის, ცერერას (Ceres) პატივსაცემად, რომელსაც თავის მხრივ რომაული ნაყოფიერების ქალღმერთის პატივსაცემად დაარქვეს ცერერა.
გერმანელმა ქიმიკოსმა მ. გ. კლაპროტმა, აღმოაჩინა ცერიუმის მიწა თითქმის ერთდროულად თავის შვედ კოლეგებთან - ვილჰელმ ჰიზინგერთან და იენს ბერცელიუსთან ერთად, და სურდა «ცერიუმის» მაგივრად «ცერერიუმი» სახელის მიცემა. ბერცელიუსმა შეძლო თავისი ვარიანტის გატანა რადგან კლაპროტის ვარიანტი უფრო ძნელად წარმოსანთქმელი იყო.
ბუნებაში
დედამიწის ქერქში ცერიუმის შემცველობა მიახლოებით 70 გრ/ტ, ოკეანის წყალში 5,2 მგრ/ლ.
საბადოები
ცერიუმის მთავარი საბადოები არის აშშ, ყაზახეთში, რუსეთში, უკრაინაში, ავსტრალიაში, ინდოეთში და სკანდინავიაში.
იზოტოპები
ბუნებრივი ცერიუმი შედგება ოთხი სტაბილური იზოტოპის ნარევისაგან: 136Ce (0,185 %), 138Ce (0,251 %), 140Ce (88,450 %) და 142Ce (11,114 %). ორმა მათგანმა (136Ce და 142Ce) პრინციპში შეიძლება ორმაგი ბეტა-დაშლა განიცადოს, თუმცა მათი რადიოაქტიურობა არ შეიმჩნევა, დადგენილია მხოლოდ ნახევარდაშლის პერიოდის ქვედა ზღვარი (3,8 წელი და 5,0 წელი, შესაბამისად). ცნობილია ასევე ცერიუმის 26 რადიონუკლიდი. მათ შორის ყველაზე სტაბილურია 144Ce (ნახევრდაშლის პერიოდით 284,893 დღე), 139Ce (137,640 დღე) და 141Ce (32,501 დ). დანარჩენ ცნობილ ცერიუმის რადიონუკლიდებს აქვთ 4 დღეზე ნაკლები ნახევარდაშლის პერიოდი, ხოლო მათ უმრავლესობას — 10 წთ-ზე ნაკლები. ცნობილია ასევე ცერიუმის იზოტოპის 2 იზომერული მდგომარეობა.
სტანდარტული ატომური მასა
ცერიუმის სტანდარტულ ატომურ მასად მიღებულია — 140.12 (140.115686), რომელიც როგორც წესი იანგარიშება ბუნებაში არსებულ ყველა სტაბილურ იზოტოპტთა საშუალო შეწონილი მასით, მათი დედამიწის ქერქსა და ატმოსფეროში გავრცელების პროპორციულად.
მიღება
მიიღებენ ცერიუმის ფტორიდის CeF3 ელექტროლიზით.
ფიზიკური თვისებები
მოვერცხლისფრო-თეთრი ფერის ლითონია. სიმკვრივეა 6,77 გრ/სმ³. ლღვობის ტემპერათურა 804 °C. დუღილის ტემპერატურაა 3260 °C.
მეტალურგია
კონსტრუქციული ფოლადის ლეგირება ცერიუმით მნიშვნელოვნად ზრდის მის სიმტკიცეს. აქ ცერიუმი ჩვეულებრივ მოქმედებს ლანთანის ანალოგიურად. მაგრამ რადგანაც ცერიუმი და მისი ნაერთები ლანთანზე უფრო იაფი და ხელმისაწვდომია, ცერიუმის მნიშვნელობა როგორც მალეგირებელი დანამატი უფრო მეტია ვიდრე ლანთანის.
აღსანიშნავია ის გარემოება, რომ ცერიუმი ზოგ ლითონთან შედუღებისას რეაგირებენ აქტიურად ინტერმეტალიდების წარმოქმნით. ცერიუმის დამახასიათებელი თვისებაა აქტიური რეაქცია თუთიასთან შედუღებისას ან თუთიისა და ცერიუმის ფხვნილების ლოკალური გახურებისას. ეს რექცია მიმდინარეობს ძლიერი აფეთქების ფორმით, ამიტომაც მეტად საშიშია ცერიუმის ნაჭერის დამატება გამდნარ თუთიაზე — მიმდინარეობს კაშკაშა და ძლიერი აფეთქება.
კატალიზატორები
ქიმიურ და ნავთობის მრეწველობაში ცერიუმის დიოქსიდი СеО<SUB>2</SUB> (გალღვ. ტემპერატურა 2600 °C) გამოიყენებენ როგორც კატალიზატორს. კერძოდ, CeO<SUB>2</SUB> კარგად აჩქარებს პრაქტიკულად მნიშვნელოვან რეაქციას წყალბადსა და ნახშირბადის ჟანგთან. ასევე კარგად და საიმედოდ მუშაობს ცერიუმის დიოქსიდი აპარატებში, სადაც ხდება სპირტების დეჰიდროგენიზაცია. ცერიუმის სხვა ნაერთი - ცერიუმის სულფატი Ce(SO<SUB>4</SUB>)<SUB>2</SUB> — ითვლება პერსპექტიულ კატალიზატორად გოგირდჟანგების წარმოებაში. ის მეტად აჩქარებს ჟანგვის რეაქციას.
თერმოელექტრული მასალები
ცერიუმის სულფიდი გამოიყენება როგორც მაღალეფექტური მაღალტემპერატურული თერმოელექტრული მასალა, ეფექტურობის ასამაღლებლად ჩვეულებრივ სტრონციუმის სულფიდით ლეგირდება.
მინის წარმოება
ატომურ ტექნიკაში ფართოდ გამოიყენება ცერიუმ-შემცველი მინა — ისინი არ ფერმკრთალდებიან რადიაციის ზემოქმედებით, რაც იძლევა საშუალებას სქელი მინის დასამზადებლად პერსონალის დასაცავად.
ცერიუმის დიოქსიდი ცერიტი შედის სპეციალური მინების შემადგენლობაში როგორც დამაღიავებელი და ზოგჯერ ღია-ყვითელი საღებავი.
აბრაზიული მასალები
ცერიუმის დიოქსიდი — პოლირიტის ძირითადი კომპონენტია, პოლირების ყველაზე ეფექტიანი ფხვნილისათვის, რომლითაც ხდება ოპტიკური და სარკის მინის პოლირება. პოლირიტი — ყავისფერი ფხვნილია, რომელიც შედგება იშვიათმიწა ელემენტების ოქსიდებისაგან. ცერიუმის ოქსიდი მასში 45 %-ზე ნაკლები არა არის. ცნობილია, რომ პოლირიტზე გადასვლის შემდეგ პოლირების ხარისხმა გაცილებით იმატა. ხარკოვის ძერჟინსკის სახელობის ქარხანაში, მაგალითად, პირველხარისხოვანი სარკის წარმოება პოლირიტზე გადასვლის შემდეგ გაიზარდა 10-ჯერ. გაიზარდა კონვეიერის მწარმოებლურობაც — იმავე დროში პოლირიტი ორჯერ მეტ მასალას აცილებს, ვიდრე სხვა პოლირების საშუალებები.
პიროფორული შენადნობები
ცერიუმის შენადნობი სადაც, 50 % რკინაა (ფეროცერიუმი), ზოგჯერ კი მიშმეტალი გამოიყენება როგორც ხელოვნური «კაჟი» სანთებელაში.
შუქის წყაროები
ცერიუმის ტრიფტორიდი გამოიყენება როგორც მინარევი ნახშირის დამზადებისას რკალური შუქის წყაროებში, მისი დამატება ნახშირის მასალაში მკვეთრად ზრდის ნათების სიკაშკაშეს.
ცერიუმის ოქსიდი ტიტანის დიოქსიდთან ერთად გამოიყენება ფერადი მინების მოსახარშად, რომლის შეფერილობა ღია-ყვითელიდან ნარინჯისფრამდეა.
ცეცხლგამძლე მასალები
როგორც უაღრესად ცეცხლგამძლე მასალებს, გამოიყენებენ ცერიუმის დიოქსიდს (2300 °C-მდე მჟანგავ და ინერტულ ატმოსფეროში), ცერიუმის სულფიდს (1800 °C-მდე აღმდგენ ატმოსფეროში).
ცერიუმი მედიცინაში
ცერიუმის მარილები გამოიყენებიან «ზღვის დაავადების» სამკურნალოდ და სიმტომების თავიდან ასაცილებლად. სტომატოლოგიაში გამოიყენება ცერიუმიანი ფოლადი და კერამიკა ცერიუმოს დიოქსიდის შემცველობით.
დენის ქიმიური წყაროები
ვერიუმის ტრიფტორიდი სტრონციუმის ფტორიდთან შედუღებული გამოიყენება ძალიან მძლავრი მყარსხეულიანი აკუმულატორების/ბატარეების წარმოებაში. ასეთი ბატარეების ანოდები წარმოადგენენ სუფთა ლითონურ ცერიუმს.
ტოქსიკურობა
ტოქსიკურად ზემოქმედებს თევზებზე და დაბალ წყლის ორგანიზმებზე. გააჩნია ბიოაკუმულაციის თვისება. ზღვრული დასაშვები კონცენტრაცია სასმელ წყალში შეადგენს 0-0,05 მგ/ლ.
Camponotus ostiarius
Camponotus ostiarius — ფეხსახსრიანთა ტიპის მწერთა კლასის ჭიანჭველასებრთა ერთ-ერთი ნაირსახეობა.
სქოლიო
კატეგორია:Camponotus
ჭაუხი
ლიტერატურა
კატეგორია:მცხეთა-მთიანეთის მხარის მთები
პიმენტეირას-დუ-უესტი
პიმენტეირას-დუ-უესტი (Pimenteiras do Oeste) — მუნიციპალიტეტი ბრაზილიაში, რონდონიის შტატში; მდებარეობს ზღვის დონიდან 185 მეტრზე. მიეკუთვნება რონდონიის შტატის დასავლეთ მეზორეგიონს. შედის ეკონომიკურ-სტატისტიკურ მიკრორეგიონ კოლორადუ-დუ-უესტის შემადგენლობაში.
2010 წლის მონაცემებით, მოსახლეობა 2 315 ადამიანს შეადგენდა, მოსახლეობის სიმჭიდროვე 0.38 კმ²-ზე. ფართობი 6 014 733 კმ²-ია.
რესურსები ინტერნეტში
კატეგორია:რონდონიის მუნიციპალიტეტები
მილკი
მილკი (Milk) — 2008 წლის ამერიკული ბიოგრაფიული ფილმი. ფილმი არის პირველი ამერიკელი ღიად გაცხადებული ჰომოსექსუალი პოლიტიკოსის, ჰარვი მილკის შესახებ. მილკი იყო გეი-აქტივისტი და სან-ფრანცისკოს ქალაქის საბჭოს წევრი, სადაც ცდილობდა მიეღო ჰომოსექსუალთა უფლებების დამცავი კანონები.
ჯილდოები
ფილმმა მიიღო ორი ოსკარი:
რესურსები ინტერნეტში
კატეგორია:ამერიკული ფილმები კატეგორია:ინგლისურენოვანი ფილმები კატეგორია:2008 წლის ფილმები კატეგორია:ბიოგრაფიული ფილმები კატეგორია:ფილმები ჰომოსექსუალიზმის შესახებ კატეგორია:გას ვან სენტის ფილმები
ჟან ფილიპ რამო
ჟან ფილიპ რამო (Jean-Philippe Rameau; დ. 25 სექტემბერი, 1683 — გ. 12 სექტემბერი, 1764) — ბაროკოს ეპოქის ფრანგი კომპოზიტორი და მუსიკის თეორიტიკოსი.